1. ΑΝΑΓΚ. ΝΟΜΟΣ υπ’ αριθ. 2380 της 6/12 Ιουν. 1940 (ΦΕΚ Α΄ 181)  Περί διορισμού και προαγωγής υπαλλήλων Εθνικών Ορφανοτροφείων και Οικοτροφείων. Αντικείμενον Άρθρ.1.-Από της δημοσιεύσεως του παρόντος τα του διορισμού και της προαγωγής των υπαλλήλων των Εθνικών Ορφανοτροφείων και Οικοτροφείων ως και των Αγροτικών τοιούτων ρυθμίζονται ως έπεται: Προσόντα διορισμού. Άρθρ.2.-1.Διευθυνταί Εθνικών Ορφανοτροφείων και Οικοτροφείων αρρένων διορίζονται, επί βαθμώ γραμματέως β΄ τάξεως, εφ’ όσον δεν θα υπάρχωσι παιδαγωγοί κεκτημένοι τα νόμιμα προς προαγωγήν προσόντα, κατά τα εν άρθρ. 3 οριζόμενα πτυχιούχοι της Φιλοσοφικής ή Θεολογικής Σχολής ημεδαπού Πανεπιστημίου ή πτυχιούχοι Δημοδιδάσκαλοι, κεκτημένοι πενταετή τουλάχιστον υπηρεσίαν δημοδιδασκάλου και ηλικίαν ουχί ανωτέραν των τριάκοντα ετών. 2.Διευθύντριαι Εθνικών Ορφανοτροφείων θηλέων διορίζονται επί βαθμώ γραμματέως β΄ τάξεως, πτυχιούχοι Πολυταξίων Διδασκαλείων ή Παιδαγωγικών Ακαδημιών κεκτημέναι δεκαετή διδασκαλικήν υπηρεσίαν, και εφ’ όσον δεν θα υπάρχωσι θήλεις παιδαγωγοί, κεκτημένοι τα προς προαγωγήν προσόντα. Αι διατάξεις των παρ. 1 και 2, αι προβλέπουσαι διορισμόν διευθυντών και διευθυντριών ορφανοτροφείων και οικοτροφείων επί βαθμώ γραμματέως β΄ τάξεως διετηρήθησαν εν ισχύϊ δια του κατωτ. Β.Δ. 14/14 Μαρτ. 1952. 3-7.(Αντικατεστάθησαν δια των διατάξεων των κατωτ. Β. Δ. 744/1960 και 285/1961). 8.Εις τας κενάς θέσεις των επί βαθμώ και μισθώ υπαλλήλων των Εθνικών Ορφανοτροφείων και Οικοτροφείων ως και των Αγροτικών τοιούτων δεν επιτρέπεται ο διορισμός συνταξιούχων. Τρόπος πληρώσεως κενών θέσεων Άρθρ.3.-1.Δια την συμπλήρωσιν των εκάστοτε κενουμένων θέσεων Διευθυντών Εθνικών Ορφανοτροφείων και Οικοτροφείων Αρρένων προάγονται εις Διευθυντάς, επί βαθμώ γραμματέως  β΄ τάξεως, μετά γνωμοδότησιν του παρά τω Υπουργείω Κρατικής Υγιεινής και Αντιλήψεως Διοικητικού Συμβουλίου, οι εν υπηρεσία παιδαγωγοί, οι κεκτημένοι τουλάχιστον πενταετή ευδόκιμον υπηρεσίαν εις τον βαθμόν του ακολούθου. 2.Δια την συμπλήρωσιν των εκάστοτε κενουμένων θέσεων των Διευθυντριών των Εθνικών Ορφανοτροφείων θηλέων προάγονται εις Διευθυντρίας επί βαθμώ γραμματέως β΄ τάξεως, μετά γνωμοδότησιν του παρά τω Υπουργείω Κρατικής Υγιεινής και Αντιλήψεως Διοικητικού Συμβουλίου οι εν υπηρεσία παιδαγωγοί, αι κεκτημέναι τουλάχιστον πενταετή ευδόκιμον υπηρεσίαν εις τον βαθμόν του ακολούθου. Όρια προαγωγής Άρθρ.4.-1.Παιδαγωγοί, Διαχειρισταί και Επιμεληταί δύνανται να προάγωνται μέχρι και του βαθμού του Γραμματέως α΄ τάξεως συμπεριλαμβανομένου. 2.Διευθυνταί και Διευθύντριαι δύνανται να προάγωνται μέχρι και του βαθμού του Εισηγητού συμπεριλαμβανομένου. 3.Καθηγηταί γεωπονικών μαθημάτων δύνανται να προάγωνται μέχρι και του βαθμού τμηματάρχου α΄ τάξεως συμπεριλαμβανομένου. Χρονικαί προϋποθέσεις προαγωγής Άρθρ.5.-1.Δια την προαγωγήν των υπαλλήλων των Εθνικών Ορφανοτροφείων και Οικοτροφείων ως και των Αγροτικών τοιούτων απαιτείται πενταετής ευδόκιμος υπηρεσία εν τω αυτώ βαθμώ. 2.Η ανωτέρω διάταξις ισχύει και δια τους υπηρετούντας ήδη παιδαγωγούς, διαχειριστάς και μουσικοδιδασκάλους. Ρύθμισις της θέσεως των ήδη υπηρετούντων Άρθρ.6.-Οι κατά την εφαρμογήν του  παρόντος υπηρετούντες, επί βαθμώ  γραμματέως α΄ τάξεως, Διευθυνταί των Εθνικών  Ορφανοτροφείων και Οικοτροφείων δύνανται να  προαγχθώσιν εις τον βαθμόν του Εισηγητού.  Δια την τοιαύτην όμως προαγωγήν απαιτείται  δεκαπενταετής     ευδόκιμος   συνολική   υπηρεσία    Σελ. 141 Προσωπικόν Ιδρυμάτων Παιδικής Προστασίας 35.Δ.ε.1   652 παρά τοις Εθνικοίς Ορφανοτροφείοις και Οικοτροφείοις, εκ της οποίας δεκαετής τουλάχιστον εις τον βαθμόν του Γραμματέως α΄ τάξεως. 2.Επιμεληταί Εθνικών Αγροτικών Ορφανοτροφείων και Οικοτροφείων υπηρετούντες, κατά την εφαρμογήν του παρόντος, δύνανται να προαχθώσιν μέχρι και του βαθμού του Εισηγητού, μετά την συμπλήρωσιν δεκαετούς ευδοκίμου υπηρεσίας εις τον βαθμόν του Γραμματέως α΄ τάξεως. Προσωπική κατάστασις των υπαλλήλων Άρθρ.7.-1.Ως προς τον τρόπον προαγωγής τας μεταθέσεις, την πειθαρχικήν εξουσίαν, την αποχώρησιν και λοιπά δικαιώματα και υποχρεώσεις των μονίμων υπαλλήλων των Εθνικών Ορφανοτροφείων και Οικοτροφείων ως και των Αγροτικών τοιούτων εφαρμόζονται αι εκάστοτε ισχύουσαι διατάξεις δια τους ομοιοβάθμους μονίμους διοικητικούς υπαλλήλους του Υπουργείου Κρατικής Υγιεινής και Αντιλήψεως. 2.Όριον ηλικίας δια την υποχρεωτικήν εκ της υπηρεσίας αποχώρησιν τόσον των επί οργανικώ βαθμώ και μισθώ, όσον και των επί μηνιαία αποζημιώσει υπαλλήλων των Εθνικών Ορφανοτροφείων και Οικοτροφείων, ως και των Αγροτικών τοιούτων ορίζεται το εξηκοστόν έτος της ηλικίας των. 3.Η ανωτέρω διάταξις ισχύει και δια τους υπαλλήλους των Εθνικών Παιδικών Σταθμών. Μισθοδοσία Άρθρ.8.-Οι ως άνω υπάλληλοι, των Εθνικών Ορφανοτροφείων και Οικοτροφείων ως και των Αγροτικών τοιούτων ως και οι των Εθνικών Παιδικών Σταθμών μισθοδοτούνται παρά του ταμείου του παρ’ ω υπηρετούσιν Ιδρύματος, λαμβάνοντες τον αντίστοιχον μισθόν μετά των λοιπών συμπαρομαρτουσών προσαυξήσεων, επιδομάτων κλπ. ον λαμβάνουσιν εκάστοτε και οι ομοιόβαθμοί των διοικητικοί υπάλληλοι του Υπουργείου Κρατικής Υγιεινής και Αντιλήψεως. Οδοιπορικά έξοδα Άρθρ.9.-Τα οδοιπορικά έξοδα των μετατιθεμένων ή αποσπωμένων υπαλλήλων των Εθνικών Ορφανοτροφείων και Οικοτροφείων ως και των Αγροτικών τοιούτων, καταβάλλονται εκ του παρ’ ω μετατίθενται ή αποσπώνται ιδρύματος, επί τη βάσει των ισχυουσών δια τους δημοσίους πολιτικούς υπαλλήλους διατάξεων. Προσθήκη θέσεων Άρθρ.10.-Εις το προσωπικόν του Εθνικού Οικοτροφείου αρρένων Πτολεμαΐδος προστίθεται μία θέσις διαχειριστού, εις δε το προσωπικόν του Εθνικού Οικοτροφείου Αρρένων Φιλιατών μία θέσις διαχειριστού και μία εκτάκτου διδασκάλου τέχνης. Σελ. 142 Κατάργησις θέσεων Άρθρ.11.-Αι θέσεις των παρά τοις Εθνικοίς Ορφανοτροφείοις παιδαγωγών περιορίζονται εφεξής εις οκτώ. Άρθρ.12.-Αι παρά τοις Εθνικοίς Ορφανοτροφείοις και Οικοτροφείοις θέσεις των μουσικοδιδασκάλων καταργούνται. Οι ήδη υπηρετούντες διατηρούσι τας θέσεις των μέχρι της εκ της υπηρεσίας αποχωρήσεώς των, τοποθετούμενοι κατά πρώτον λόγον εις βιοτεχνικά Εθνικά Ορφανοτροφεία και Οικοτροφεία. Διάθεσις μουσικών οργάνων Άρθρ.13.-Μουσικά όργανα Εθνικών Ορφανοτροφείων και Οικοτροφείων εις α δεν λειτουργεί μουσικόν τμήμα και μη απαραίτητα δι’ έτερα Εθνικά Ορφανοτροφεία και Οικοτροφεία δύνανται να παραχωρώνται κατά κυριότητα δι’ αποφάσεως του Υπουργού Κρατικής Υγιεινής και Αντιλήψεως υπέρ της Εθνικής Οργανώσεως Νεολαίας. Κατάργησις θεσμού ελεγκτών Άρθρ.14.-Αι δυνάμει του άρθρ. 13 του από 12/6/ 26 Ν.Δ/τος «περί καταργήσεως του Εθνικού Ιδρύματος περιθάλψεως και μορφώσεως ορφανών και απόρων Ανατολικής Μακεδονίας κλπ.» δημιουργηθείσαι δύο θέσεις Ελεγκτών Εθνικών Ορφανοτροφείων και Οικοτροφείων, μισθοδοτουμένων εις βάρος των υπέρ των Εθνικών Ορφανοτροφείων και Οικοτροφείων εσόδων, καταργούνται, οι δε υπηρετούντες εις ταύτας Ελεγκταί διατηρούνται μέχρι της εκ της υπηρεσίας αποχωρήσεώς των. Μεταβατική διάταξις Άρθρ.15.-Πάσα διάταξις αντικειμένη εις τον παρόντα Α. Νόμον καταργείται. Ο ανωτέρω Νόμος ισχύει αν και εφ΄όσον δεν αντίκειται εις τον Δημοσιοϋπαλληλ. Κώδικα και εις τας κατωτέρω νεωτέρας διατάξεις.   35.Δ.ε.1 Προσωπικόν Ιδρυμάτων Παιδικής Προστασίας   653